Montserrat Pujol

Montserrat Pujol Joval (s. 27. huhtikuuta 1979 Andorra la Vella) on andorralainen entinen yleisurheilija, joka kilpaili pikajuoksussa, moniotteluissa, pika-aitajuoksussa, pituushypyssä, kolmiloikassa, kuulantyönnössä ja keihäänheitossa. Hän edusti seuratasolla CAV Andorraa. Pujol pitää hallussaan yhtätoista henkilökohtaista maansa ennätystä, joista seitsemän on ulko- ja neljä sisäratojen ennätyksiä

Pujol osallistui MM-kisoihin ensimmäistä kertaa vuonna 2001, jolloin hän oli 100 metrillä alkueränsä kuudes ajalla 13,38 sekuntia. Hän kilpaili samassa lajissa myös Helsingin kisoissa 2005, joissa hän putosi jälleen ensimmäisellä kierroksella taitettuaan matkan ajassa 13,01. Pujol osallistui 60 metrin kilpailuun sisäratojen MM-kisoissa 2006, muttei päässyt alkueristä jatkoon. Hän juoksi olympialaisissa kerran, Pekingissä 2008. Tuolloin hän oli 100 metrillä alkueränsä seitsemäs ajallaan 12,73.

Ennätykset 

 100 m: 12,57 s (2008) 
 200 m: 25,56 (2008) 
 100 m aidat: 16,42 (1999) 
 Pituushyppy: 5,75 m (2005) 
 Kolmiloikka: 12,21 (2007) 
 Kuulantyöntö: 9,68 (2001) 
 Keihäänheitto: 25,80 (2006) 

 Seitsenottelu: 4067 (1999) 
 60 m (sisäradat): 8,08 s (2005) 
 60 m aidat (sisäradat): 9,43 (2007) 
 Pituushyppy (sisäradat): 5,68 m (2005) 
 Kolmiloikka (sisäradat): 12,06 (2004) 
 Viisiottelu (sisäradat): 3174 (1999)

Lähteet 

Andorralaiset pikajuoksijat Andorralaiset yleisurheilun moniottelijat Andorralaiset pika-aitajuoksijat Andorralaiset pituushyppääjät Andorralaiset kolmiloikkaajat Andorralaiset kuulantyöntäjät Andorralaiset keihäänheittäjät Vuonna 1979 syntyneet Elävät henkilöt